บลจ.กสิกรไทย โชว์จ่ายปันผล 3 กองทุนชูมูลค่ารวม 768.48 ลบ. กำหนดจ่ายวันนี้
บลจ.กสิกรไทย โชว์จ่ายปันผล 3 กองทุน ได้แก่ กองทุนเปิดเค โกลด์ (K-GOLD) ในอัตรา 0.50 บาทต่อหน่วย ,กองทุนเปิดเค สตราทิจิค แอคทีฟ หุ้นทุนปันผล (K-STADE) ในอัตรา 0.22 บาทต่อหน่วย และกองทุนเปิดเค สตราทีจิค ดีเฟ็นซีฟหุ้นระยะยาวปันผล (KSDLTF) ในอัตรา 0.30 บาทต่อหน่วย กำหนดจ่ายวันนี้
14 ก.ค. 2559

นายนาวิน อินทรสมบัติ รองกรรมการผู้จัดการ บริษัทหลักทรัพย์จัดการกองทุน กสิกรไทย จำกัด หรือ บลจ.กสิกรไทย เปิดเผยว่า บลจ.กสิกรไทย มีกำหนดจ่ายเงินปันผลกองทุนรวมจำนวน 3 กองทุน ประกอบด้วย กองทุนเปิดเค โกลด์ (K-GOLD) ในอัตรา 0.50 บาทต่อหน่วย สำหรับผลการดำเนินงานตั้งแต่วันที่ 1 กรกฎาคม 2558-30 มิถุนายน 2559 กองทุนเปิดเค สตราทิจิค แอคทีฟ หุ้นทุนปันผล (K-STADE) ในอัตรา 0.22 บาทต่อหน่วย สำหรับผลการดำเนินงานตั้งแต่วันที่ 1 มกราคม 2559-30 มิถุนายน 2559 และกองทุนเปิดเค สตราทีจิค ดีเฟ็นซีฟหุ้นระยะยาวปันผล (KSDLTF) ในอัตรา 0.30 บาทต่อหน่วย สำหรับผลการดำเนินงานตั้งแต่วันที่ 1 กรกฎาคม 2558-30 มิถุนายน 2559
โดยทั้ง 3 กองทุนดังกล่าวจะจ่ายเงินปันผลให้แก่ผู้ถือหน่วยลงทุนที่มีรายชื่ออยู่ในสมุดทะเบียน ณ เวลา 8.00 น. ของวันที่ 30 มิถุนายน 2559 และมีกำหนดจ่ายเงินปันผลดังกล่าวพร้อมกันในวันที่ 14 กรกฎาคม 2559 นี้ รวมมูลค่าเงินปันผลทั้งสิ้น 768.48 ล้านบาท